- Hindi News
- National
- टीकमगढ़ 75.42 , दमोह ने 49.12 , सागर ने 22.75 और छतरपुर 22.49 प्रतिशत स्वाइल हेल्थ कार्ड बन चुके हैं
टीकमगढ़ 75.42 , दमोह ने 49.12 , सागर ने 22.75 और छतरपुर 22.49 प्रतिशत स्वाइल हेल्थ कार्ड बन चुके हैं
मिट्टी की जांच कराकर कार्ड देने में दमोह दूसरे नंबर पर
सागर संभाग में स्वाइल हेल्थ कार्ड(मिट्टी परीक्षण) जारी करने में दमोह दूसरे स्थान पर आ गया है। जबकि टीकमगढ़ सबसे पहले 75.42 प्रतिशत कार्ड जारी करने के चलते नंबर वन पर है। मार्च मंे सभी किसानों के लिए मिट्टी की टेस्ट रिपोर्ट दी जाएगी।
इस बार मिट्टी परीक्षण की खास बात यह है कि मिट्टी के नमूने लेकर आने वाले किसानों को यहां पर जिंक, कॉपर सहित चार तत्वों की जांच की सुविधा और दी गई है। इससे किसानों को उनकी जमीन की उर्वरा शक्ति की जानकारी यहीं मिल सकेगी। वहीं जिन तत्वों की कमी होगी उसे पूरा कर उत्पादन बढ़ाने में मदद होगी।दरअसल जिले में मिट्टी परीक्षण कराने बड़ी संख्या में किसान आते हैं। यहां पर सभी सात ब्लाकों सहित जिलेभर से सेम्पल जांच के लिए लाए जाते रहे हैं। मिट्टी परीक्षण होने से आवश्यक तत्वों की कमी व अधिकता दोनों की ही जानकारी मिल जाती है। वस्तुस्थिति का पता चलने पर उसमें किन चीजों का कितना छिड़काव करना है, इसके लिए बताया जाता है। रिपोर्ट कार्ड देखकर कृषि विभाग एवं कृषि वैज्ञानिक भी किसानों को आवश्यक तत्वों के छिड़काव के बारे में बता देते हैं। मिट्टी परीक्षण शाला में अब तक पीएच ईसी, आर्गेनिक कार्बन, नाईट्रोजन फोस्फोरस पोटाश की जानकारी मिल पाती थी, लेकिन अब परीक्षण शाला में एसएस मशीन आ चुकी है। इस मशीन के आने से पूर्व में किए जा रहे 6 तत्वों के अलावा अब कापर, जिंक, हैरिक व मैग्निक की जानकारी भी किसानों को मिलने लगी है।
अब तक बांट चुके
हैं 56 हजार 590 नमूने
कृषि विभाग के डीडीए बीएल कुरील ने बताया कि उन्हें 1 लाख 15 हजार 200 मिट्टी के नमूने की जांच करके उन्हें कार्ड वितरित करने का लक्ष्य दिया है। जिसमें से अब तक 56 हजार 590 मिट्टी के नमूने जांच के लिए आ चुके हैं। जिन्हें किसानों को दिया जा चुका है। वर्तमान में टीकमग्ढ़ के बाद दमोह दूसरे स्थान पर है। जहां पर किसानों को 56 हजार 590 कार्ड वितरित किए जा चुके हैं। दरअसल, शासन द्वारा स्वाइल हेल्थ कार्ड स्कीम के अंतर्गत किसानों को जमीन की उर्वरा शक्ति की जानकारी वाले कार्ड बनाए जा रहे हैं। ऐसे में नमूने लाने का लक्ष्य कृषि विभाग ने मैदानी अमले को दिया है। उनके द्वारा बड़ी संख्या में नमूने जांच के लिए लाए जा रहे हैं।
परीक्षण
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva